Վայք համայնքի ղեկավար Մխիթար Մաթևոսյանի շնորհավորական ուղերձը՝ Երեխաների պաշտպանության միջազգային օրվա կապակցությամբ

 Սիրելի՛ երեխաներ

Շնորհավորում եմ Ձեզ այս գեղեցիկ, ուրախ տոնի առիթով։

Ձեր անկեղծությունը և անմիջականությունը ջերմացնում են մեր սրտերը` լցնելով մեր հոգսաշատ առօրյան դրական լիցքերով, անհոգությամբ: Մանկությունը գունեղ է, անմեղ, ջերմ ու լուսավոր, որի մասին հիշողությունները ձեզ կուղեկցեն ողջ կյանքի ընթացքում։

Յուրաքանչյուր երեխա պետք է շրջապատված լինի ընտանեկան սիրով, ջերմությամբ ու հոգատարությամբ։

Ցավոք սրտի, մեր հասարակության մեջ կան նաև ընտանեկան ջերմության, պետության և հասարակության ամենօրյա հոգածության կարիք ունեցող մանուկներ, վստահեցնում եմ` մենք անելու ենք հնարավոր ամեն ինչ, որ ձեր մանկությունն ու հետագա կյանքն անցնեն խաղաղ երկնքի տակ՝ բարեկեցիկ և զարգացող Հայաստանում:

Երեխաները մեր կյանքի իմաստն ու մեզ ապրեցնող ուժն են և այսօր, առավել քան երբևէ, մենք պարտավոր ենք նրանց ժառանգել զարգացող, անվտանգ ու ամուր սահմաններով հայրենիք:

Սիրելի փոքրիկներ, մեկ անգամ ևս շնորհավորում եմ ձեզ ՝ հորդորելով լավ սովորել, լինել բարի, հարգել մեծերին։

Հարգանքով`

Մ. Մաթևոսյան

Վայքի համայնքապետարան